b'\n_START_ARTICLE_\n\xc3\x80rabs del Khuzestan\n_START_SECTION_\nTradicions\n_START_PARAGRAPH_\nSegons el Projecte de Minories en Risc 2001, tant els urbans com els rurals s\xc3\xb3n barrejats amb perses, turcs i luris que viuen a la prov\xc3\xadncia, i els matrimonis mixts s\xc3\xb3n freq\xc3\xbcents. Malgrat aix\xc3\xb2, els \xc3\xa0rabs de l\'Iran es consideren una minoria \xc3\xa8tnica de l\'Iran i un grup separat i distint dels no \xc3\xa0rabs._NEWLINE_Els grups tribals del Khuzestan tenen una rica i detallada tradici\xc3\xb3 oral, una pr\xc3\xa0ctica que ha sobreviscut malgrat la seva introducci\xc3\xb3 en la vida moderna. La literatura oral de les tribus \xc3\xa0rabs \xc3\xa9s fortament influ\xc3\xafda pel misticisme po\xc3\xa8tic de la Msha\'sha\'iya._NEWLINE_Ahmad Kasravi (The Forgotten Kings i The Five Hundred Year History of Khuzestan).\n_START_SECTION_\nLlengua\n_START_PARAGRAPH_\nLa majoria dels \xc3\xa0rabs del Khuzestan s\xc3\xb3n biling\xc3\xbces, i parlen \xc3\xa0rab com a llengua materna i persa com a segona llengua. La seva parla, com els dialectes \xc3\xa0rabs de Mesopot\xc3\xa0mia, es caracteritza pels girs i manlleus del persa i \xc3\xa9s de dif\xc3\xadcil comprensi\xc3\xb3 per a altres parlants \xc3\xa0rabs._NEWLINE_Tanmateix, el dialecte del Khuzestan no \xc3\xa9s mat\xc3\xa8ria d\'ensenyament a les escoles p\xc3\xbabliques, on hi ha una forta diversitat \xc3\xa8tnica, i no hi ha escoles privades espec\xc3\xadfiques per als \xc3\xa0rabs del Khuzestan. Nogensmenys, s\xc3\xad que es pot estudiar tant l\'\xc3\xa0rab literari com l\'\xc3\xa0rab cl\xc3\xa0ssic, for\xc3\xa7a diferents del parlat a la regi\xc3\xb3, ja que \xc3\xa9s mat\xc3\xa8ria obligat\xc3\xb2ria a secund\xc3\xa0ria.\n_START_SECTION_\nOr\xc3\xadgens\n_START_PARAGRAPH_\nEl periodista \xc3\xa0rab de l\'Iran Yusef Azizi Bani-Torof, en un discurs del 1999, afirma que els avantpassats hist\xc3\xb2rics dels \xc3\xa0rabs del Khuzestan "procedeixen de sis tribus. Ells es consideren procedents d\'un avantpassat com\xc3\xba i podem veure aix\xc3\xb2 a l\'Aalam al-Insab." Bani-Torof tamb\xc3\xa9 ha dit que "el poble \xc3\xa0rab del Khuzestan no s\xc3\xb3n araboparlants. Amb aix\xc3\xb2 vull dir que no s\xc3\xb3n perses, kurds o lurs que canviaren la llengua per l\'\xc3\xa0rab i ara s\xc3\xb3n considerats araboparlants. La manera correcta de referir-s\'hi \xc3\xa9s araboperses, arabokhuzestanesos o araboahwazi."_NEWLINE_Segons l\'Encyclopaedia Iranica, tribus \xc3\xa0rabs com els Bakr bin Wael i Bani Tamim s\'assentaren al Khuzestan durant la dinastia sass\xc3\xa0nida. Durant el per\xc3\xadode Umayyad, molts grups \xc3\xa0rabs de les tribus Hanifa, Tamim, i Abd al-Qays travessaren el Golf P\xc3\xa8rsic i ocuparen alguns dels territoris rics de B\xc3\xa0ssora al voltant d\'Ahvaz i a Fars durant la Segona Guerra Civil Isl\xc3\xa0mica de 661-665/680-684. En el segle X, una tribu \xc3\xa0rab anomenada Asad es trasllad\xc3\xa0 al Khuzestan (vegeu Encyclopaedia Iranica, p.216)._NEWLINE_En els darrers anys del segle XVI, els Bani Kaab, originaris de l\'actual Kuwait, s\'assentaren al Khuzestan i durant els segles successius moltes tribus \xc3\xa0rabs es traslladaren del sud d\'Iraq cap a la prov\xc3\xadncia, i com a resultat, el Khuzestan fou "extensivament arabitzat."_NEWLINE_Ahmad Kasravi escrigu\xc3\xa9 a The Forgotten Kings que els "\xc3\xa0rabs immigraren a l\'Iran m\xc3\xa9s tard que a S\xc3\xadria i a l\'Iraq, la qual cosa \xc3\xa9s inq\xc3\xbcestionable, i hom creu que la data de l\'emigraci\xc3\xb3 fou uns segles anteriors a la islamitzaci\xc3\xb3 i durant els primers anys de la dinastia sass\xc3\xa0nida. Durant l\'era dels parts les portes de l\'Iran eren obertes als \xc3\xa0rabs... per\xc3\xb2 \xc3\xa9s cert que durant l\'era dels parts les tribus \xc3\xa0rabs vivien a les prov\xc3\xadncies de Kerman, Khuzestan, Bahrain i Fars."\n_START_SECTION_\nL\'era Pahlavi\n_START_PARAGRAPH_\nDurant els 1930 Reza I de l\'Iran i el seu successor, Mohammad Reza Pahlavi, aprovaren mesures pol\xc3\xadtiques per a suprimir el nomadisme i els costums tribals, i destruir una possible resist\xc3\xa8ncia per part dels habitants locals. Els \xc3\xa0rabs del Khuzestan foren particularment vigilats pels governs dels Pahlavi. Molts \xc3\xa0rabs de la regi\xc3\xb3 alimentaren un fort ressentiment contra el govern central com a resultat de la prohibici\xc3\xb3 de publicar diaris locals en \xc3\xa0rab i d\'ensenyar l\'\xc3\xa0rab del Khuzestan a les escoles p\xc3\xbabliques, aix\xc3\xad com per expulsar els grups tribals de llurs terres per tal d\'oferir facilitats d\'establiment a les ind\xc3\xbastries del petroli.\n_START_SECTION_\nLa guerra entre l\'Iran i l\'Iraq\n_START_PARAGRAPH_\nLa Guerra entre l\'Iran i l\'Iraq fou presentada per Saddam Hussein com a un nou episodi del conflicte mil\xc2\xb7lenari entre \xc3\xa0rabs i perses (vegeu Batalla d\'al-Q\xc4\x81disiyyah). La propaganda del govern iraqui\xc3\xa0 afirmava que les intencions de Saddam era alliberar els \xc3\xa0rabs del Khuzestan de l\'opressi\xc3\xb3 dels perses. Per\xc3\xb2, mentre que nom\xc3\xa9s uns pocs d\'ells travessaren la frontera i s\'uniren a les forces iraquianes, la majoria van romandre fidels al govern irani\xc3\xa0 i combateren contra les tropes iraquianes.\n_START_SECTION_\nEstatut actual dels \xc3\xa0rabs del Khuzestan\n_START_PARAGRAPH_\nDespr\xc3\xa9s que el 1908 es descobr\xc3\xads petroli al Khuzestan, la majoria dels habitants de la prov\xc3\xadncia eren \xc3\xa0rabs n\xc3\xb2mades o sedentaris. El creixement de la ind\xc3\xbastria del petroli i les posteriors pol\xc3\xadtiques dels governs iranians capgiraren la composici\xc3\xb3 demogr\xc3\xa1fica. Hi ha for\xc3\xa7a immigraci\xc3\xb3 a la prov\xc3\xadncia des d\'altres parts de l\'Iran, i com a resultat els \xc3\xa0rabs ara s\xc3\xb3n una minoria a la regi\xc3\xb3._NEWLINE_No hi ha estad\xc3\xadstiques fiables de la proporci\xc3\xb3 exacta de cada \xc3\xa8tnia o llengua parlada per a cada comunitat. El govern irani\xc3\xa0 no ha elaborat estad\xc3\xadstiques durant molt temps. El CIA World Factbook estima que el 3% dels 68,017,860 habitants d\'Iran s\xc3\xb3n \xc3\xa0rabs, o sia, uns 2,040,540, dels quals la majoria viuen al Khuzestan, mentre que Elton Daniel a The History of Iran (Greenwood Press, 2001), afirma que els \xc3\xa0rabs de l\'Iran "s\xc3\xb3n concentrats a la prov\xc3\xadncia de Khuzistan i el seu nombre \xc3\xa9s de mig mili\xc3\xb3" (pg. 14). L\'Historical Dictionary of Iran afirma que s\xc3\xb3n 1 mili\xc3\xb3. (J. Lorentz, 1995, p172)._NEWLINE_Segons l\'Encyclopedia Britannica, "M\xc3\xa9s de la meitat de la poblaci\xc3\xb3 s\xc3\xb3n \xc3\xa0rabs que viuen a les planures; la resta s\xc3\xb3n bakhtyaris i lurs (pobles de P\xc3\xa8rsia Occidental), i molts perses a les ciutats. Alguns dels bakhtyaris i lurs encara s\xc3\xb3n n\xc3\xb2mades."_NEWLINE_Segons el Human Rights Watch, \xc3\xa9s impossible d\'obtenir xifres exactes de la composici\xc3\xb3 \xc3\xa8tnica de la poblaci\xc3\xb3 de l\'Iran. El darrer cens on es recollien aquestes dades es va fer el 1956. HRW, informe de 1997, m\xc3\xa9s tard assenyala que els "els \xc3\xa0rabs s\xc3\xb3n el 70% dels tres milions d\'habitants del Khuzestan"._NEWLINE_Tanmateix, segons Yusef Azizi Bani-Torof en una confer\xc3\xa8ncia a la Universitat Industrial d\'Isfahan el 1999, bas\xc3\xa0 la seva informaci\xc3\xb3 d\'un cens provincial no oficial elaborat el 1996 pel Centre d\'Estudis d\'Iran i publicat el 1997.'